Diari Oficial de la Generalitat Valenciana


Sumari del DOGV 5709, del 22-02-2008 (2008/1698)

Informació pública del Projecte de Reparcel·lació de la Unitat d'Execució Única del Sector Nord-oest, delimitat per la modificació puntual número 21 de les normes subsidiàries de planejament municipal.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5709

Data del DOGV
:   22-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1698


Data del document
:   06-02-2008

Organisme emissor
:   Ajuntament de les Alqueries

Tipus de document
:   Informació Pública

Descriptors 

:   * Alqueries, les
    * pla d'urbanisme
    * administració local

Informació pública del Projecte de Reparcel·lació de la Unitat d'Execució Única del Sector Nord-oest, delimitat per la modificació puntual número 21 de les normes subsidiàries de planejament municipal. [2008/1698]  
Consuelo Sanz Moles, alcaldessa presidenta de l'Ajuntament de la Alquería del Niño Perdido, de Castelló.  
Vist el Projecte de Reparcel·lació per al Desenvolupament del Sector Nord-oest de la Alquería del Niño Perdido, formulat per la UTE Alquerias Sector Nord-oest, en la condició de mercantil adjudicatària del Programa d'Actuació Integrada de la Unitat d'Execució Única del Sector Nord-oest, delimitat per la modificació puntual número 21 de les normes subsidiàries de planejament d'este terme municipal.  
Fent ús de les facultats que em conferix la llei i a l'empara del que disposa l'article 177 de la Llei 16/2005, de 30 de desembre, de la Generalitat, Urbanística Valenciana, amb esta data decidisc:   
Primer. Admetre a tràmit el Projecte de Reparcel·lació per al Desenvolupament del Sector Nord-oest de la Alquería del Niño Perdido, presentat per la UTE Alqueries Sector Nord-oest.  
Segon. Sotmetre a informació pública el dit projecte de reparcel·lació per mitjà d'anunci en el Diari Oficial de la Comunitat Valenciana, durant un mes, termini en què les persones interessades podran presentar-hi al·legacions.  
Així mateix, es fa constar:  
a) Que la unitat d'execució coincidix amb l'àrea reparcel·lable, la delimitació de la qual és la següent: nord, carretera Borriana-Betxí; sud, sòl urbà, carrer del Molí; est, sòl urbà, carrer de Cervantes; oest, vial que connecta la carretera nacional 340 amb la carretera Borriana-Betxí.  
b) Que la informació pública es referix tant al projecte de reparcel·lació presentat a data 4 de febrer de 2008, davant de l'Ajuntament de la Alquería del Niño Perdido, com al certificat de domini i càrregues, expedit el 20 de desembre de 2007 pel Registre de la Propietat número 1, de Vila-real.  
c) Que durant este període de temps les persones interessades podran formular les al·legacions que estimen convenients en l'Ajuntament de la Alquería del Niño Perdido, així com, donat cas, efectuar-se els requeriments recíprocs regulats en l'article 174 de la Llei Urbanística Valenciana.  
Expressament es fa constar que este anunci es dirigix, a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú a aquells titulars de drets desconeguts, així com a aquells amb adreça desconeguda o insuficient per a practicar la notificació.  
Alquerías del Niño Perdido, 6 de febrer de 2008.- El secretari: Carlos García García.